**Floarea de cais**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascult cum înfloreşte un cais…

Ţi-aduci aminte câte ne-am promis,

Când tineri ne-am legat sub sfântul Soare

Şi ne-am jurat iubiri nemuritoare?

De ce s-au dus şi unde au plecat?

De ce privim înnourat

Spre floarea roză de cais,

Ce prin minune s-a deschis?

De ce ne trec prea iute anii

Şi cucerind precum romanii

Întinse spaţii de emoţii,

Dispar apoi, pe mâna sorţii?

Eu încă sper, chiar obosit,

Ca ridicaţi spre infinit,

Să retrăim frumosul vis

Născut din foarea de cais.